《怀归》
宋代·吴可

久客江湖远，频年道路艰。
干戈侵海内，猿鹤老山间。
地僻林泉古，云深日月閒。
余生犹转徒，清梦绕柴关。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。